A Mga buluhaton sa mga propeta sa Bag-ong Tugon
· Sa Bag-ong Tugon, ang pagpanagna usa ka gasa sa Espiritu Santo nga madagayaong gibubo (Roma 12:6). Sa usa ka iglesia, daghan kaayong propeta nga kinahanglan silang magpulipuli sa pagsulti (1 Cor. 14:29–31).
· Unsa ang mga buluhaton niining mga propeta? (Pin. 19:10; 1:1; Efe. 4:11–12; 1 Cor. 14:3; Buhat 15:32).
· Pagpamatuod bahin kang Jesus. Ang ilang pangunang misyon mao ang pagdala sa katawhan ngadto kang Jesus.
· Pagpahibalo sa umaabot. Gipadayag nila ang mga hitabo nga moabot bisan sa atong panahon.
· Pagpalig-on. Pagtukod ug lig-ong iglesia nga makasukol sa mga pag-atake sa kaaway.
· Pagpahimangno. Pagpahibalo sa sala aron ang katawhan maghinulsol.
· Paghupay. Gipadala si Judas ug Silas sa mga iglesia alang gayod niining katuyoana.
B [bookmark: _GoBack]Mga Propeta sa Bag-ong Tugon:
· Jesus, ang gitagna nga Propeta
· Giila si Jesus nga propeta sa mga tawo sa Iyang panahon (Mat. 21:11; Mar. 6:15; Luc. 7:16; Juan 6:14). Si Jesus mismo nagtumong sa Iyang kaugalingon isip propeta (Mar. 6:4; Luc. 13:33).
· Gipatin-aw ni Pedro nga si Jesus mao ang Propeta ug Mesiyas nga gipahibalo ni Moises ug sa ubang mga propeta (Deut. 18:15; Buhat 3:18–26).
· Si Jesus wala magsulat sa Pulong sa Diyos. Siya mismo ANG PULONG (Juan 1:1). Dili lamang Siya “suga nga nagdan-ag sa mangitngit nga dapit,” sama sa ubang mga propeta. Siya mismo ANG KAHAYAG (2 Pedro 1:19; Juan 1:9; 8:12).
· Labaw sa bisan unsang propeta ang Iyang buluhaton. Si Jesus lamang ang makahatag kanato ug kinabuhing dayon pinaagi sa Iyang kinabuhi, kamatayon ug pagkabanhaw.
· Ang mga apostol ug mga propeta
· Adunay managsamang kinaiya ang mga apostol ug propeta sa Bag-ong Tugon:
(1) Gipadala sila sa Diyos (Luc. 11:49)
(2) Gihatagan silag mga gasa sa pagpangulo sa iglesia (1 Cor. 12:28–29; Efe. 4:11–12)
(3) Sila ang pundasyon sa iglesia (Efe. 2:20)
(4) Nakadawat silag mga pagpadayag (Efe. 3:5)
(5) Nalipay sila sa hustisya (Pin. 18:20)
· Kon dungan silang hisgotan, una ang mga apostol sa mga propeta, gawas sa Lucas 11:49. Giparehas ni Pedro ang mga apostol sa karaang mga propeta (2 Pedro 3:2).
· Si Jesus mismo nagtudlo sa mga apostol isip piniling mga saksi sa Iyang pagkabanhaw (Buhat 10:40–41).
· Gihisgotan sa Bag-ong Tugon ang pipila ka propeta: Bernabe (apostol), Simeon, Lucio, Manaen, Saulo (apostol), Judas, Silas ug Agabo (Buhat 11:27; 13:1; 15:32; 19:6–7; 21:10).
· Mga babayeng propeta.
· Si Ana lamang ang babayeng propeta nga gihisgotan pinaagi sa ngalan sa Bag-ong Tugon. “Nagsulti siya bahin sa bata [Jesus] sa tanang nagpaabot sa pagtubos sa Jerusalem” (Lucas 2:36–38).
· Nakadawat usab sa gasa sa pagpanagna ang upat ka anak nga babaye ni Felipe nga ebanghelista (Buhat 21:8–9).
· Gihisgotan usab ang pagpanagna isip gasa sa mga babaye ug mga lalaki (1 Cor. 11:4–5).
· Gitagna ni Joel nga pinaagi sa Espiritu Santo, magpanagna ang mga anak nga lalaki ug babaye, mga tigulang ug batan-on, ug mga ulipon nga lalaki ug babaye (Joel 2:28–29).
· Mga kauban ni Pablo sa buluhaton
· Gawas sa mga apostol, mga propeta ug mga babayeng propeta, gihisgotan ang pipila ka katabang ni Pablo nga, sama kang Silas ug Bernabe, adunay gasa sa pagpanagna:
(1) TIMOTEO: Gitagna ang iyang tawag sa ministeryo (1 Tim. 1:18). Kauban siya ni Pablo sa pagsulat sa mga sulat: 2 Corinto (2 Cor. 1:1), Filipos (Fil. 1:1), Colosas (Col. 1:1), 1 Tesalonica (1 Tes. 1:1), 2 Tesalonica (2 Tes. 1:1), ug Filemon (Filem. 1:1).
(2) TITO: Gituman niya ang mga buluhaton sa propeta: pagpalig-on (2 Cor. 8:6), pagpahimangno (Tito 2:6, 9, 15), ug paghupay (2 Cor. 7:13).
· Mga bakakong propeta
· Gipasidan-an ni Jesus nga motungha ang mga bakakong propeta, nga gitawag Niyang “mabangis nga mga lobo” (Mat. 24:24; 7:15). Mitungha sila bisan sulod sa unang iglesia (1 Juan 4:1).
· Gipasidan-an ni Pablo ang mga anciano sa Efeso nga adunay “mabangis nga mga lobo” taliwala nila (Buhat 20:29). Gipasidan-an usab niya ang mga taga-Corinto bahin sa “bakakong mga apostol” (2 Cor. 11:13).
· Ang tinuod nga tagna uyon sa Pulong sa Diyos, nagtudlo kang Cristo ug nagpalig-on sa iglesia. Ang bakakong mga propeta nagpalambo sa mga pagtulon-an nga makabahin ug sa ilang kaugalingong interes.
· Kitang mga magtutuo gitawag sa pagsusi sa mga propeta ug sa pagtino nga ang tanan nilang mensahe uyon sa Kasulatan ug nakasentro kang Cristo.
· Ang atong bugtong panalipod batok sa mga bakakong propeta ug sa daotang mga gahum nga naggiya kanila mao ang pagsul-ob sa hinagiban nga gihatag sa Diyos alang kanato (Efe. 6:10–18).
DUGANG: MGA PANGUNAHING PRINSIPYO SA MINISTERYO NI ELLEN G. WHITE
Duha ang sentro sa ministeryo ni Ellen G. White: pagdala sa katawhan ngadto kang Jesus ug pagtudlo kanila sa Biblia.
UNANG TUMONG: SI JESUS
Human sa komperensiya sa 1888, sa pagpangutana bahin sa mga gihisgotan, mitubag siya: “Sulod sa miaging 45 ka tuig, gipaila ko kaninyo ang dili matupngang katahom ni Cristo” (Sermons and Talks, tomo 1, p. 116; hubad sa Bisaya).
IKADUHANG TUMONG: ANG BIBLIA
Wala moangkon si Ellen nga labaw sa Biblia ang iyang mga sinulat. Kanunay niya kining ipasusi pinaagi sa Biblia. Isip mensahera sa Ginoo, giisip niya ang iyang kaugalingon nga “gamayng kahayag” nga nagtudlo sa katawhan ngadto sa “dakong kahayag,” ang Biblia (Selected Messages, tomo 3, p. 29).
